GiliGold/VAD_KnessetCorpus huggingface dataset:
אורי מקלב: בלוויות, למשל, לא מוציאים את הציצית שאני הולך אתה תמיד בגלוי, מכניסים אותה פנימה, מדוע?
אורי מקלב: כדי שלא ללעוג על מי שלא יכול.
אורי מקלב: כשהמת לא יכול ללבוש ציצית ואני עכשיו בא עם הציצית, כדי לא ללעוג לו.
אורי מקלב: אתם רוצים להביא בשבוע הבא הצעת חוק המשילות – להגביר, לחזק את המשילות של הממשלה, תגידו לי אם זה נקרא משילות.
אורי מקלב: איך הממשלה רוצה להביא חוקים להגביר את המשילות כאשר דבר הכי הכרחי היא לא מסוגלת להביא להכרעה.
אורי מקלב: תחשוב מה חושבים תושבי מדינת ישראל שבדברים שאנחנו חוששים שמי שעומד בראש המדינה, שקשה לו להחליט, שהוא לוקה בעניין הזה של כושר החלטה, מה הוא חושב שאם דבר כזה, שבאמת, זה בושה לעיני כל ישראל.
אורי מקלב: זו כל התורה כולה.
אורי מקלב: בושה שמדינת ישראל ממשיכה ככה.
אורי מקלב: היחיד שאמר את זה בגלוי בדיון לפני חודשיים היה חבר הכנסת יריב לוין.
אורי מקלב: הוא אמר שזה יגיע עוד פעם.
אורי מקלב: הנה, הוא כנראה ידע מקרוב על מה מדובר.
אורי מקלב: אנחנו לא באים לנגח.
אורי מקלב: אי חושב שבנושא הזה האופוזיציה שיתפה פעולה בדיונים הקודמים, תמכה, הצביעה בעד.
אורי מקלב: לאורך כל התקופה, לא ניגחנו את הממשלה.
אורי מקלב: האופציה מנגחת את הממשלה בהרבה נושאים.
אורי מקלב: היינו שותפים גם במצב שנוצר, משום שידענו שהיה הכרח.
אורי מקלב: אבל להביא את זה עכשיו עוד פעם ואני גם לא יודע מה המעמד כשיושב ראש הכנסת אומר –אני לא רוצה.
אורי מקלב: מה זה, כופים אותו עד שאומר "רוצה אני"?
אורי מקלב: איזו צורה יש ליושב ראש ועדה שאומר שהוא לא רוצה לקחת את זה, ומתוך הכרח הוא נהיה יושב ראש בעקבות החלטה שאולי נחליט פה, שהוא יהיה הממונה.
אורי מקלב: תגידו לי איפה נשמע דבר כזה?
אורי מקלב: אני אומר לכם את זה גם מתוך הנשיאות.
אורי מקלב: בדברים הקטנים, בדיונים מהירים, חברי הכנסת – אנחנו, מגישים בקשות לוועדת החוץ והביטחון, בדיונים חשובים מאד, לאורך כל התקופה יושב ראש הכנסת, הנשיאות לא אישרה שום נושא לדיון מהיר בגלל שאין ועדה.
אורי מקלב: - - שלא נחשוב שהמצב עכשיו נותן מענה למה שצריך לעשות.
אורי מקלב: זה בפירוש לא נותן מענה, לא בדיונים מהירים, ולא בדברים אחרים, התכיפות שהוועדה מתכנסת וכמה פעמים היא מתכנסת, לאור מה שקורה.
אורי מקלב: ומי שישב בוועדת החוץ והביטחון יודע מה נמצא על שולחנה של ועדת החוץ והביטחון, ויודע גם מה ההשלכות כשלא מתכנסים.
אורי מקלב: אני חושב שבמקרה זה אולי עשינו טעות – אני אומר את זה גם לחבר הכנסת איתן כבל, שבמקרה הזה יכול להיות שהאופוזיציה עשתה פה טעות, שבמשך כל התקופה לא דיברנו על הנושא, לא הצפנו את הנושא.
אורי מקלב: הלכנו, זרמנו, הצבענו בעד הסדרים, תמכנו, שיכללנו את הדברים, והיום אנחנו חוזרים למצב שזה חוזר על עצמו.
אורי מקלב: לכן, כשיושב ראש הכנסת אומר היום שהוא לא מוכן לקבל את התפקיד, כשאנחנו יודעים מה המשמעות של הדבר הזה, למה צריך לאשר את זה?
אורי מקלב: נגיד שאנחנו לא מאשרים, וזה יכריח את הממשלה לקבל החלטה.
איתן כבל: השאלה אם אנחנו בכלל יכולים לתמוך בהצעה הזו אם היושב ראש בכלל אומר שהוא לא מעוניין.
אורי מקלב: אני אומר לך שאנחנו לא יכולים.
אברהם מיכאלי: לא הצעתי את ההצעה לסדר בציניות.
אברהם מיכאלי: אני חושב שאנחנו ככנסת נראים כחסרי חוט שדרה בהחלטה כזו שאנחנו מושכים ומושכים ובכל הכבוד, מי שמפריע לראש הממשלה להיות ראש הממשלה, נותנים לו לנהל את הממשלה בפועל.
אברהם מיכאלי: עם כל השיקולים הפוליטיים מדובר פה בוועדה שחייבת להתכנס ולעבוד.
אברהם מיכאלי: אם אנחנו, ככנסת לא נתערב כרגע, במחילה מכבודו של יושב ראש הכנסת, אל"ף – הוא לא רוצה את זה, ובי"ת- הוא גם לא יכול להכתיב לכנסת איך להתנהל.
אברהם מיכאלי: אנחנו ככנסת צריכים להיות מספיק אחראים, לבוא לציבור ולהגיד – אנחנו מקבלים פה החלטות.
אברהם מיכאלי: אנחנו מספיק אופוזיציה וקואליציה אחראים כדי שנמנה את מי שאנחנו נחליט למנות.
אברהם מיכאלי: אני יודע שזה לא נעים.
אברהם מיכאלי: אני יודע שיריב לוין הוא במצב הכי מביך פה כי הוא בעצם זה שאמר לנו לפני חודשיים – חברה' חבל על הזמן, תחליטו היום.
אברהם מיכאלי: נתנו צ'אנס.
אברהם מיכאלי: אבל אנחנו לא יכולים להתנהל כך ככנסת.
אברהם מיכאלי: למה בג"ץ צריך להתערב?
אברהם מיכאלי: למה איתן כבל אמר שבגלל שהכנסת לא יכולה להחליט – שהבג"ץ יחליט?
אברהם מיכאלי: מה, אנחנו ילדים קטנים?
אברהם מיכאלי: לכן, אני חושב שמהדיון הזה היום חייבים לצאת בהחלטה שאנחנו ממנים יושב ראש קבוע.
אברהם מיכאלי: בכל הכבוד, ועם כל התקריות הדיפלומטיות שיכולות לקרות מהחלטה כזו.
יריב לוין: אם יותר לי לומר – הרי ממילא, התהליך שאנחנו עושים היום הוא רק שלב אחד מתוך שני שלבים.
יריב לוין: כלומר, אחרי שאנחנו מאשרים את זה זה מונח במליאה לשבועיים, ויש אפשרות להגיש כמובן התנגדויות וכן הלאה.
יריב לוין: לכן הייתי מציע שנאשר את זה, שנוכל להניח את זה כדי שהתהליך יצא לדרך.
יריב לוין: נעביר את המסרים האלה חזרה גם לראש הממשלה.
יריב לוין: אני גם אבקש מיושב ראש הכנסת שיאמר האם עמדתו היא אכן כזו נחרצת, שיאמר אותה לראש הממשלה באופן הברור ביותר.
יריב לוין: יכול להיות שהדבר הזה יוביל לאיזה פתרון, ואם לא, לפחות נימצא במצב שאנחנו לא מאבדים זמן נוסף, נמצאים באיזה ואקום כזה שמצד אחד אין מינוי ומצד שני אין תקנון.
איתן כבל: ההצבעה עבור יושב ראש הכנסת היא כאילו נצביע עבורך עכשיו, היושב ראש.
איתן כבל: למה שלא נצביע עבורך?
יריב לוין: זה לא על סדר היום, למשל.
יריב לוין: אין פה מחטפים.
איתן כבל: ברור שלא, אני לא כאן במקום הזה כדי לעשות מחטף.
איתן כבל: אני גם לא בא להתערב או להיכנס - - אתה מכיר את עמדותי בנושא.
יריב לוין: אין, אין מה לעשות.
איתן כבל: אני מנסה להגיד מהמקום הזה – למה להביך את יושב ראש הכנסת ולקבל החלטה על הראש שלו?
יריב לוין: אתה לא מביך את יושב ראש הכנסת.
יריב לוין: יושב ראש הכנסת ידע שיש דיון, הדבר הזה - - -
איתן כבל: אבל הוא אמר את זה בצורה - - -
יריב לוין: הוא לא מאושר מהנסיבות שהעניין הזה - - -
איתן כבל: הוא אמר את זה לי היום, בוועדת ההסכמות.
איתן כבל: הוא אמר בצורה שאיננה משתמעת לשתי פנים – הוא אמר:
איתן כבל: אני מתנגד להארכת כהונתי כיושב ראש הוועדה.
יריב לוין: הוא לא מכהן גם כיושב ראש הוועדה.
<ארבל אסטרחן: הוא לא מכהן, צריך להדגיש את זה.
<ארבל אסטרחן: הוא יכול למנות - - -
צחי הנגבי: הוא מתנגד להארכת תוקף הסמכות שהוא מקבל לנהל, למעשה - - -
יריב לוין: בוא נדייק – הוא לא מאושר מהדבר הזה אבל הוא לא אומר שהוא מסרב ליטול עליו את הסמכות הזו.
צחי הנגבי: אם הוא היה אומר את זה זה היה פחות מדאיג אותי.
צחי הנגבי: מה שהוא אמר – אני לא אעשה שימוש בסמכות שתינתן לי, לא תהיה ועדה.
צחי הנגבי: לכן ראיתי את זה פה בתקשורת, מבחינתי, לכן ראיתי את זה פה בתקשורת והלכתי אליו לברר למה הוא התכוון.
צחי הנגבי: הוא אמר – אתה יכול להגיד לחברי הוועדה, זו עמדתי, אני לא אעשה שימוש בתקנון - -
איתן כבל: זאת אומרת שהוא לא יעשה את מה שמצפים.
צחי הנגבי: - - ומבחינתי ועדת הכנסת צריכה לבחור עד 23 בפברואר.
צחי הנגבי: הוא אמר שהוא מפציר בנו לבחור עד ה-23 בפברואר, אבל אנחנו סובריינים, כמובן, להחלטה על בסיס השיקולים שלנו.
פנינה תמנו: לפי מה שאתה אומר הוא לא מתכוון לעשות שימוש בסמכות שלו?
איתן כבל: זאת אומרת שאת יכולה להאריך לו את הכהונה, וכשיבוא אליו לטקו לקבל ממנו הנחיות לביצוע ועדות, הוא לא יקבע בלו"ז בכלל.
אברהם מיכאלי: זה ביזיון של ועדת כנסת.
איתן כבל: למה להכשיל אותו, בכלל?
איתן כבל: אני אומר את זה מפאת כבודו של היושב ראש.
צחי הנגבי: אם אין עוד דוברים אני לפני ההצבעה אבקש מארבל לקרוא את הטקסט, ולהסביר לנו בפועל - - למעשה אני אגיד מה אני ביקשתי ולכן הכנסתי את זה בטקסט.
צחי הנגבי: המטרה היתה להאריך את תוקף הסמכות עד לאחר הפגרה, למעשה – לתת כמה שבועות עד אחרי הפגרה ליושב ראש הכנסת להוסיף ולנהל על בסיס הסמכות הזו.
צחי הנגבי: גם ביקשתי, והכנסנו בתקנון, שהוא יוכל גם מעבר לזה שהוא יכול למנות יושבי ראש לישיבות כפי שהוא עשה עד היום, לעניין ועדת משנה שהיושב ראש – בעבר היה יושב ראש שלה, ועדת המשנה למודיעין ושירותים חשאים, גם – שהסמכות שלו תהיה למנות יושב ראש לתקופה, לא רק לישיבה, וחברי ועדת המשנה פה שהיו, או שהיום – הם יודעים שפשוט, ועדת המשנה היא למעשה הכלי המרכזי של ועדת החוץ והביטחון .
צחי הנגבי: היא באמת לא מתפקדת, כי תפקוד של ועדת משנה זה לא ישיבה.
צחי הנגבי: זה לקבוע תכנית עבודה, זה להעביר לגופים המפוקחים – למוסד, לשב"כ, לוועדה לאנרגיה אטומית, לאמ"ן – מה הדברים שהוועדה רוצה לראות, איפה היא רוצה לסייר, מה הם תכניות העבודה של הגופים המפוקחים, זה ממש מחייב עבודה אינטנסיבית.
צחי הנגבי: צוות הוועדה תמיד עשה את זה בהנחיה של יושב ראש הוועדה שקובע את המדיניות.
צחי הנגבי: מדיניות הפיקוח בעניין הזה היא באמת סופר חיונית כי מדובר בסך הכל ב-4 אנשים מתוך 120 ח"כים שמפקחים, אין אחרים, וגם השרים, וגם רוב חברי הקבינט אין להם בכלל חשיפה למרבית הנושאים.
צחי הנגבי: לכן ביקשנו שיושב ראש הכנסת, ואני מקווה שבסמכות זו הוא בכל זאת יעשה שימוש –כשהוא ממנה יושב ראש לוועדת המשנה, שזה יהיה לתקופה שמאפשרת ללטקו לקבל הנחיות מה יכולות הפיקוח של הוועדה.
<ארבל אסטרחן: היו"ר הציג את שני השינויים, ואני אקרא את זה.
<ארבל אסטרחן: מדובר בהחלפת הוראת המעבר.
<ארבל אסטרחן: הסעיף הקבוע שנשאר בתקנון והוא בתוקף עד סוף הכנסת שאומר שוועדת הכנסת חייבת תוך 45 ימים לבחור יו"ר – בו לא יחול שינוי.
<ארבל אסטרחן: הוראת המעבר שאומרת כך: "החלטת ועדת הכנסת להמליץ כאמור סעיף (א)..." – כלומר, להמליץ על יו"ר לוועדה – "...
<ארבל אסטרחן: תתקבל לא יאוחר מיום.
<ארבל אסטרחן: ..." ופה נכנס שינוי: ...
<ארבל אסטרחן: כ"ט באייר, התשע"ד (29 במאי 2014)".
<ארבל אסטרחן: זה מחליף את ה-45 ימים - "והחלטת הוועדה.
<ארבל אסטרחן: .." כלומר, ועדת החוץ והביטחון – "...
<ארבל אסטרחן: על פי ההמלצה תתקבל בתולך שבעה ימים מיום החלטת ועדת כנסת, ובתקופת הפגרה – בתוך 14 ימים".
<ארבל אסטרחן: פה לא חל שינוי.
<ארבל אסטרחן: "לא בחרה הוועדה יושב ראש חדש, יהיה יושב ראש הכנסת רשאי, עד תום התקופות האמורות.
<ארבל אסטרחן: ..." – כלומר, גם התקופה שניתנה לוועדת הכנסת וגם התקופה שניתנה לוועדה, שבוע נוסף – "...
<ארבל אסטרחן: לכנס את הוועדה ולהחליט מי מבין חבריה ישמש כיושב ראש זמני לאותה ישיבה או לכמה ישיבות, ולעניין ועדת המשנה שבראשה עמד יושב ראש הוועדה רשאי הוא להחליט כאמור גם לתקופה; לחבר הוועדה שנקבע כיושב ראש זמני כאמור יהיו נתונות כל סמכויות היושב ראש בקשר לאותן ישיבות".
צחי הנגבי: נמנעים – אין הצעת התיקון נתקבלה.
צחי הנגבי: אנחנו נניח את התיקון על שולחן הכנסת ואני מניח שהפעם כבר יהיו השגות ויהיה דיון יותר משמעותי.
צחי הנגבי: אתה מגיש השגה ואז יש דיון בהשגה בוועדה וגם במליאה, אם תרצה.
יריב לוין: רבותיי, אני פותח את הדיון.
יריב לוין: הנושא הראשון: בקשת יושב-ראש הכנסת לאשר לראש ממשלת בריטניה לנאום במליאת הכנסת ביום רביעי, י"ט באדר א' התשע"ד, 19.2.2014, בשפתו, אנגלית.
ירדנה מלר-הורוביץ: אכן זו בקשתו של יושב-ראש הכנסת.
ירדנה מלר-הורוביץ: אנחנו התבשרנו שראש ממשלת בריטניה מגיע לארץ ומכבד אותנו בביקורו.
ירדנה מלר-הורוביץ: האישור הוא שיוכל לשאת את נאומו במליאה בשפתו.
יריב לוין: הצבעה בעד אישור הבקשה – פה אחד הבקשה אושרה.
יריב לוין: אני עובר לנושא השני, של נסים זאב: קביעת הרכב הוועדה המשותפת של ועדת העלייה, הקליטה והתפוצות וועדת החוץ והביטחון לדיון בהצעה לסדר בנושא: מו"מ תוך היעדר התייחסות למאבק הפליטים היהודים יוצאי ארצות ערב להכרה ולפיצויים, הצעה מספר 2169.
יריב לוין: קודם כול, אני מציע, נסים, שאנחנו נאשר את ההרכב, אבל אני אומר לך שאני רוצה לקבל מכתב מהוועדות לפני שאנחנו נקריא את הדבר הזה במליאה.
יריב לוין: קח בחשבון שברשימה שנתת מלכתחילה מופיעים ממלאי מקום, והם לא יכולים להיות.
נסים זאב: זו הייתה טעות שלי, וזה תוקן.
יריב לוין: אז אני רוצה להבין, ההרכב הוא כזה: מטעם ועדת העלייה והקליטה והתפוצות – נסים זאב, שישמש כיושב-ראש הוועדה, יואל רזבוזוב ורובי ריבלין, ומטעם ועדת החוץ והביטחון מי יהיה?
נסים זאב: איתן כבל.
<אתי בן-יוסף: הוא אמר לך?
נסים זאב: כן, איתן כבל אישר לי בפה, על דעתו של לטקו.
יריב לוין: איתן כבל ומי עוד?
נסים זאב: במקום יוני, החבר שלו יוגב, ורונן הופמן.
נסים זאב: לטקו הציע לי או מופז או כבל.
נסים זאב: את מופז הוא לא תפס, וכבל אישר לי – אני מודיע את זה לפרוטוקול.
יריב לוין: אני רוצה לסכם שני דברים כדי שהדברים יהיו ברורים.
יריב לוין: אחד, אנחנו צריכים אישור בכתב מוועדת החוץ והביטחון לגבי שלושת השמות.
יריב לוין: ואז, ברגע שזה יהיה, אני אוכל להקריא את זה.
יריב לוין: דבר שני, נסים, אני אומר כאן לפרוטוקול את מה שאני מבין שסוכם בינך לבין יואל רזבוזוב, שדיבר איתי על העניין הזה: הוועדה הזאת היא כמובן לא ועדה מתמדת, היא לא תעבוד במשך זמן, אלא היא נועדה לדון ספציפית בהצעה המסוימת הזאת לסדר היום.
נסים זאב: פעמיים בשנה.
יריב לוין: לא, לא פעמיים בשנה.
נסים זאב: או פעם בשנה.
יריב לוין: לא, לא, לא, זה לא יהיה פעם בשנה, זו לא ועדה מתמדת, היא לא מתחרה בוועדת העלייה והקליטה.
יריב לוין: אתה דן בהצעה לסדר בישיבה אחת או שתיים, וזהו, אין יותר.
יריב לוין: אתה מקיים על זה הצבעה ובזה זה נגמר.
יריב לוין: זו לא ועדה שכל שנה תתכנס לדיון.
נסים זאב: לא, לא, זו לא שדולה, בוודאי.
יריב לוין: היא לא ממשיכה.
יריב לוין: מדובר בוועדה שתתכנס לשתיים או שלוש ישיבות על ההצעה לסדר במשך פרק הזמן של המושב הזה, ובזה זה נגמר.
נסים זאב: הישיבה תתחיל מהמושב הבא.
יריב לוין: אז בוא נגיד שזה יהיה עד סוף מושב הקיץ ובזה זה נגמר, אין מעבר לזה.
יריב לוין: נסים, אני אומר: זה המנדט שמקבלת הוועדה – לקיים שתיים-שלוש ישיבות עד סוף מושב הקיץ לנושא הזה בלבד ולא שום דבר מעבר לזה, ואחרי מושב הקיץ הפעולה שלה מסתיימת.
יריב לוין: רבותיי, מי בעד לאשר את ההצעה כפי שהקראתי כאן?
יריב לוין: הצבעה בעד אישור ההצעה על כל מרכיביה כפי שנקבעו בדיון – פה אחד ההצעה אושרה.
יריב לוין: ההצעה אושרה על כל מרכיביה: מועד סיום העבודה שלה, מגבלות פעולתה, ואישור ההרכב על ידי הוועדות הרלוונטיות.
יריב לוין: אני עובר לנושא הבא, קביעת ועדה לדיון בהצעה לסדר-היום בנושא: הפגנות המסתננים ומבקשי המקלט בישראל, של חברי הכנסת אליהו ישי, דב חנין, תמר זנדברג, איילת שקד וישראל אייכלר.
יריב לוין: הייתה הצעה להעביר לוועדה המיוחדת לבעיית העובדים הזרים או לוועדת הפנים והגנת הסביבה, אבל חבר הכנסת ישי ביקש שהדיון יתקיים בוועדת הפנים והגנת הסביבה, וכך לטעמי צריך להיות, אין בכלל שאלה.
יריב לוין: מי בעד להעביר לפנים והגנת הסביבה?
יריב לוין: הצבעה בעד העברת הנושא לוועדת הפנים – פה אחד ההצעה להעביר את הנושא לוועדת הפנים אושרה.
יריב לוין: בעד – שישה, אין נגד ואין נמנעים.
יריב לוין: אני עובר לנושא הבא, הצעה לסדר-היום בנושא: האם התחייבה המדינה לאפיפיור או לוותיקן למחווה טרם ביקורו הצפוי?
יריב לוין: – הצעת חבר הכנסת נסים זאב.
יריב לוין: אני חושב שזה צריך ללכת לחוץ וביטחון, נכון, נסים?
נסים זאב: זה מה שאני הצעתי.
יריב לוין: הצבעה בעד העברת הנושא לוועדת החוץ והביטחון – פה אחד ההצעה להעביר את הנושא לוועדת החוץ והביטחון אושרה.
יריב לוין: אני עובר לנושא הבא: בקשות הממשלה להקדמת דיון בהצעות החוק הבאות.
יריב לוין: .. יש לנו כבר פורום?
<אתי בן-יוסף: יש.
יריב לוין: הנושא הראשון:
יריב לוין: הצעת חוק לימוד חובה (תיקון מס' 16), התשע"ד-2014, (מ/842).
יריב לוין: מי מציג את זה מטעם משרד החינוך?
<לירן שפיגל: בוקר טוב, אני לירן שפיגל, ממשרד החינוך.
<לירן שפיגל: תיקון 16 לחוק לימוד חובה קובע שחוק לימוד חובה יחול על גילאים 3 ו-4.
<לירן שפיגל: ההחלה של החובה הזאת נקבעה בשני צווים של שר החינוך, והיא לא הוחלה בכל הארץ.
<לירן שפיגל: התיקון האחרון לאותו תיקון, קבע שתושלם החובה עד תשע"ה.
<לירן שפיגל: כעת אנחנו מבקשים לדחות את היישום של החובה בשנה אחת נוספת, עד לתחילת שנת הלימודים תשע"ו, כדי לאפשר לרשויות המקומיות להשלים את ההיערכות הן מבחינת בינוי כיתות גן, גיוס קציני ביקור סדיר, ובחינת חיוב ההורים לרשום את הילדים שלהם לגן לימוד חובה.
<לירן שפיגל: אני רוצה לחדד: יש החלטת ממשלה, החלטת טרכטנברג, שקובעת שיינתן חינוך חינם בכל הארץ.
<לירן שפיגל: ההחלטה הזאת נשארת בתוקף – תלמידים ימשיכו לקבל חינוך חינם בגני הילדים ברשויות המקומיות.
<לירן שפיגל: מה שאנחנו מבקשים לדחות לצורך היערכות, זה רק את החובה ולא את החינם.
<לירן שפיגל: החינם ימשיך להינתן.
יריב לוין: למה זה דחוף?
<לירן שפיגל: כרגע הרשויות המקומיות כבר נערכות לשנת הלימודים הבאה.
<לירן שפיגל: הן עכשיו סיימו את תקופת הרישום, תכף יש תקופת - - -
יריב לוין: למה זה דחוף ברמה של שבוע?
יריב לוין: מה היה קורה אם זה היה נדחה לשבוע הבא?
<לירן שפיגל: אנחנו מבקשים לסיים את התיקון של החוק לפני שהכנסת יוצאת לפגרה, כדי להודיע לרשויות המקומיות כבר עכשיו, לפני אדר ב', שהתיקון נכנס לתוקף ושיש להן עוד שנה אחת להיערך.
מאיר שטרית: אני אחדד את השאלה של היושב-ראש: למה לא עשיתם את זה קודם?
מאיר שטרית: הרי מה שאתה אומר זה לא חדש, הכול ידוע מראש כבר לפני שנה.
מאיר שטרית: יכולת להביא את זה מראש, למה בדקה ה-90?
<לירן שפיגל: אני מבין את השאלה.
<לירן שפיגל: המשרד בחן את ההיערכות, היה איזשהו בלבלול מסוים, גם בקרב הרשויות המקומיות, לגבי ההבחנה בין חוק לימוד חובה לבין טרכטנברג, ובמועד הזה אנחנו מבקשים לתקן את החוק.
יריב לוין: להגיד לך שזה משכנע?
יריב לוין: הלוואי ויכולתי.
אברהם מיכאלי: אדוני היושב-ראש, א', החוק הזה הוא חוק מאוד חשוב.
אברהם מיכאלי: הממשלה הקודמת התגאתה בחוק הזה ועשינו את כל המאמצים כדי להעביר את החוק הזה כדי להיטיב עם אותן אוכלוסיות שזקוקות לתיקון החשוב הזה.
אברהם מיכאלי: חלק מההורים נקלטו וחלק מההורים לא נקלטו ברשויות המקומיות - - -
דוד רותם: את החינם משאירים, לא משנים את החינם.
אברהם מיכאלי: לא, דודו, מדובר על אלה שצריכים להיכנס אבל לא יכולים להיכנס בגלל שאין להם מבנים.
אברהם מיכאלי: אני כבר למדתי שבמערכות ממשלתיות או רשויות מקומיות, כל עוד לא לוחצים אותן ודוחים להן, יש להן זמן.
אברהם מיכאלי: תאמין לי, בעוד שנה הן יבואו עוד פעם לבקש את זה.
אברהם מיכאלי: לכן אני חושב שאסור לנו להסכים לזה שהחוק הזה יובא, בוודאי לא בפטור מחובת הנחה.
אברהם מיכאלי: שהממשלה תתארגן מול הרשויות המקומיות ותפתור את הבעיה.
אברהם מיכאלי: אנחנו רוצים שההורים האלה ייהנו בפתיחת שנת הלימודים הבאה מאותו תיקון חשוב שחוקקנו בכנסת הזאת.
יריב לוין: הצבעה בעד אישור בקשת הממשלה – 6 נגד – 3 בקשת הממשלה נתקבלה.
יריב לוין: שישה בעד, שלושה נגד, אין נמנעים.
יפעת קריב: אבל בוא נבקש את מה שאמר מיכאלי: שיתארגנו לפעם הבאה בצורה מסודרת - - -
יפעת קריב: צריך לרשום את זה: ששנה הבאה לא יאושר אוטומטית אם הם לא יתארגנו בזמן.
יריב לוין: אבל עיקר האמירה הזאת צריכה להיות בדיון שיתקיים בגוף החוק בוועדת החינוך.
יריב לוין: שם הם צריכים להגיד לממשלה: רבותיי, אם שנה הבאה תבואו אלינו עם זה, לא תמצאו שותף.
יריב לוין: זה פחות במגרש שלנו.
יריב לוין: הצעת חוק הפיקוח האלקטרוני על משוחררים בערובה ומשוחררים על-תנאי ממאסר (הוראת שעה) (תיקון מס' 4), התשע"ד-2014 (מ/843).
<יואל הדר: מה שקורה זה שהממשלה העבירה הצעת חוק שאמורה להקיף את כל הנושא של האיזוק האלקטרוני.
<יואל הדר: זה עבר בוועדת שרים לחקיקה, ובימים הקרובים זה אמור להגיע לכנסת.
<יואל הדר: בינתיים, יש לנו הוראת שעה שמאפשרת את המצב הנוכחי, שבו שב"ס באמת יכולה לאפשר את האיזוק האלקטרוני.
מאיר שטרית: מה, עושים הוראת שעה?
מאיר שטרית: חשבתי שזה החוק.
<יואל הדר: הלוואי שהייתי יכול את החוק.
מאיר שטרית: בוא נפתור את החוק, לא בהוראת שעה.
מאיר שטרית: מתי נגמרת הוראת השעה?
<יואל הדר: ב-1 במרץ, אחרת לא הייתי פה.
יריב לוין: אז הדחיפות היא ברורה.
<יואל הדר: אנחנו מבקשים לאשר את הפטור מהנחה, כדי להביא את הוראת השעה.
<יואל הדר: וכמובן שזה יקודם יחד עם החוק.
יריב לוין: ברור, מאה אחוז.
יריב לוין: הצבעה בעד אישור בקשת הממשלה – 6 נגד – 3 נמנעים – אין בקשת הממשלה נתקבלה.
יריב לוין: בעד – שישה, נגד – שלושה, אין נמנעים.
איתן כבל: מאיר, מה זה?
יפעת קריב: מאיר, תעשה לנו הסבר קטן.
מאיר שטרית: היושב-ראש, אני אסביר בדקה בדיוק.
מאיר שטרית: לפני חמש שנים בערך הממשלה החליטה להעביר את הנושא של איזוק אלקטרוני מהמשרד לביטחון פנים לאחריות השב"ס.
מאיר שטרית: זה בעצם הגורם שמפעיל את האיזוק האלקטרוני.
מאיר שטרית: מדובר על אסירים במאסר או אסירים שמשוחררים קודם – מאפשרים להם להיות בבית עם אזיק אלקטרוני שמפקח אם הם נמצאים בבית.
מאיר שטרית: הגישו את הבקשה הזאת לפני חמש שנים, כשהייתי יושב-ראש ועדת המדע, והיא אושרה לפני יותר מחמש שנים, ואמרו שאוטוטו יהיה חוק.
מאיר שטרית: עברו מאז חמש שנים, והוראת השעה הוארכה כבר פעם שלישית או רביעית.
מאיר שטרית: אם כי, סוף-סוף הוגש חוק על ידי הממשלה שבא להסדיר את העניין הזה, אבל הוא עוד לא הגיע לכנסת.
אברהם מיכאלי: זו גם הוראת שעה.
אברהם מיכאלי: מה לא? זו הוראת שעה.
יריב לוין: רבותיי, הנושא מוצה.
יריב לוין: (תיקון מס' 14), התשע"ד-2014
יריב לוין: אני עובר לנושא האחרון: הצעת חוק הפחתת הגירעון והגבלת ההוצאה התקציבית (תיקון מס' 14), התשע"ד-2014, (מ/847).
<יוגב גרדוס: אני יוגב, מאגף התקציבים, משרד האוצר.
<יוגב גרדוס: ההצעה הזאת בעצם קובעת את מגבלת ההוצאה התקציבית לשנת 2015 ואילך.
<יוגב גרדוס: הממשלה הנחתה אותנו לסיים את הדיונים בהצעה עד 20 בפברואר, ולכן אנחנו מבקשים לאפשר קריאה ראשונה היום ולאחר מכן קיצור גם לשנייה ולשלישית.
יריב לוין: אנחנו נאשר כרגע את הפטור כמובן רק לקריאה הראשונה, ואם נצטרך, כשזה יגיע לשולחננו, נאשר לקריאה שנייה ושלישית.
יריב לוין: הצבעה בעד אישור בקשת הממשלה – 5 נגד – 3 בקשת הממשלה נתקבלה.
יריב לוין: חמישה בעד, שלושה נגד.
צחי הנגבי: בעד הרביזיה – 4
קריאה: יש שתי רביזיות.
צחי הנגבי: רבותי, הצבענו על הרביזיה הראשונה, לפי סדר היום שנשלח לכולם.
צחי הנגבי: אנחנו עוברים להצבעה על הסעיף השני.
צחי הנגבי: מי בעד הרביזיה?
צחי הנגבי: אנחנו מודים לעליזה.
צחי הנגבי: אני מודה לחברי הוועדה ולאורחי הוועדה וליועץ המשפטי של הכנסת, מזכירת הכנסת.
צחי הנגבי: אנחנו ביקשנו היום לפתוח בסדרה של דיונים שבוודאי תגלוש אל מעבר למושב הזה ואני מקווה שבמושב הבא כבר נתקדם אולי עד כדי השלמת המשימה שלנו שהיא ארכה הרבה מאוד שנים שבהן לא הושלם הקוד האתי החדש.
צחי הנגבי: יש עניין ויש רצון להביא להשלמתו.
צחי הנגבי: התהליך החל לפני הרבה מאוד שנים כאשר יושב-ראש הכנסת דאז מינה ועדה ציבורית בראשותו של כבוד השופט בדימוס יצחק זמיר להציע לכנסת נוסח של קוד כללי אתיקה חדשים.
צחי הנגבי: רוב הדברים לא היו חדשים אבל היה בהם ניסיון מאומץ לנסות ולנסח את הכללים הללו באופן שיהיה קוהרנטי, הרמוני, לאחר הרבה מאוד שנים שהצטרפו שוב ושוב שינויים ונגרעו סעיפים והוכנסו עדכונים.
צחי הנגבי: לכן, היתה בשעתו כוונה של יושב-ראש הכנסת להביא בפני הבית קובץ שיהיה כולל, שיהיה הרמוני, שיהיה מנוסח, תוך עדכון כלל הדברים שהתרחשו לאורך השנים.
צחי הנגבי: הספר הזה הונח בפני הכנסת לפני הרבה שנים ולאחר מכן התקיימו במהלך הכנסות דיונים ערים, התגלעו מחלוקות.
צחי הנגבי: היתה ועדת משנה של חיים אורון שהוקמה בשעתו.
צחי הנגבי: אני לא יודע אם זה היה אצלך, יריב, או לפני כהונתך.
יריב לוין: ועדת המשנה היתה אצלי, כן.
צחי הנגבי: היא ישבה על המדוכה והורידה חלקים שהיו קצת לצנינים בעיניהם של חברי הכנסת והביאה גם היא בפני הכנסת את המסמך שיצא מתחת ידיה.
צחי הנגבי: יריב ירחיב כדי שנקבל גם יותר חיבור להיסטוריה של אז.
צחי הנגבי: הכנסת ההיא התפזרה, הכנסת הזו החלה בכהונתה לפני שנה, ומאז למעשה היוזמה של חבר הכנסת מיקי רוזנטל ושלי היתה לנסות ולחדש את העיסוק של ועדת הכנסת בנושא במטרה להביא לכלל סיום מוצלח.
צחי הנגבי: הטכניקה היא פשוטה.
צחי הנגבי: אנחנו נקיים כמה וכמה דיונים.
צחי הנגבי: קבענו שלושה בינתיים ואני בטוח שנקבע עוד רבים.
צחי הנגבי: לא נעשה את זה על דרך של ועדת משנה כי המטרה היא באמת לנסות ולערב את כלל חברי הוועדה וגם חברי כנסת שאינם חברי ועדה.
צחי הנגבי: אנחנו ביקשנו ממי שיהיה לו עניין שיהיה שותף בתהליך.
צחי הנגבי: נעבור על הסעיפים ונתמודד עם כל קושי שיעלה וננסה לפתור אותו, אם בהסכמה – בהסכמה, אם לא - יהיו דעות שונות.
צחי הנגבי: לאחר מכן כפי שהתקנון מחייב, הצעה לשינוי תקנון מונחת על שולחן הכנסת, יש השגות.
צחי הנגבי: אנשים שלא היו מעורבים בתהליך ולא מצאו פנאי להתעמק בו יש להם 14 ימים לנסות להציע את הצעותיהם.
אחמד טיבי: זה רק הצעה שלכם, המלצה שלכם.
צחי הנגבי: זה מעין מצע לדיון בסך הכול.
אחמד טיבי: יש דברים מוזרים בהצעה הזו.
צחי הנגבי: זו הכוונה.
צחי הנגבי: איך נמשוך אותך לדיון שלנו אם יהיו דברים שגרתיים?
צחי הנגבי: כמובן שההצעה שלנו היא הצעה, הכול פתוח, הכול ממילא מסור בידי ועדת הכנסת, ולאחר מכן בידי מליאת הכנסת וזו דרכנו להתקדם.
צחי הנגבי: אני אבקש ממיקי לומר מספר מילים.
מיקי רוזנטל: אני לא אחזור כמובן על דברים שצחי כבר אמר ועל ההיסטוריה הקצרה.
מיקי רוזנטל: אני באמת שמח להיות פה כי אחד הדברים הראשונים שעשיתי בבואי לכנסת היה לפגוש את היועץ המשפטי לכנסת ואת ארבל שמסייעת כל כך לעניין זה.
מיקי רוזנטל: אמרתי להם שאני אנסה לקחת על עצמי את המשימה לקדם את סוגיית האתיקה של חברי הכנסת מתוך ידיעה שהסיכויים הם לא גדולים ובעבר לא צלחנו את המשימה הזו.
מיקי רוזנטל: אני אוהב אתגרים כאלה ולכן אני כאן.
מיקי רוזנטל: אני חושב שברור לכולם הצורך שבכינון כללים כאלה, גם כי דרוש הסכם מחודש בין הפוליטיקאים, נבחרי הציבור, ובין הציבור עצמו.
מיקי רוזנטל: אנחנו משולים למרוץ שליחים.
מיקי רוזנטל: תמיד זה שיהיה האחרון בינינו הוא ייקבע את גורלנו כולנו או את הדימוי של כולנו.
מיקי רוזנטל: זה עצוב, אבל זו המציאות.
מיקי רוזנטל: ישבתי לפני כמה ימים בישיבה שבה חבר כנסת דיבר בלהט בנושא מסוים שיש לו בו אינטרסים.
מיקי רוזנטל: הוא לא טרח לומר את זה.
מיקי רוזנטל: בסופו של דבר, הדברים יפורסמו, אני משוכנע, ואז כל חברי הכנסת ייתפסו כמי שאינם הגונים.
מיקי רוזנטל: אנחנו חייבים ליטול את המשימה הזו על עצמנו כדי שהכללים יהיו ברורים ונהירים לכולם, נקיים אותם.
מיקי רוזנטל: הם יהיו בהירים גם לציבור ולפיכך אנחנו נגיע בזמנים יותר טובים.
מיקי רוזנטל: זאת אומרת, האחרון לא יפגר אחרי כולם.
מיקי רוזנטל: זה נכון שההכללות האלה לא עושות צדק עם רוב חברי הכנסת שהם הגונים וישרים, וזה גם נכון שיש טענה שנשמעת לא פעם למה צריך.
מיקי רוזנטל: הכללים האלה מחשידים את חברי הכנסת מראש כמי שהם לכאורה עושים מעשים לא כשרים או הסוגיות האלה אינן בנפשם, וזה לא נכון.
מיקי רוזנטל: שתי התפיסות הן שגויות אבל אני חושב שצריך לעשות משהו בהקשר הזה כי אחרת כולם יוצאים נפסדים.
מיקי רוזנטל: הציבור הישראלי יוצא נפסד כי כל הפוליטיקה נגועה לכאורה והפוליטיקאים יוצאים נפסדים.
מיקי רוזנטל: אנחנו צריכים לעשות אבחנה ברורה.
מיקי רוזנטל: הציבור ישפוט אותנו גם לפי ההישגים שלנו.
מיקי רוזנטל: דהיינו, מה הצלחנו לעשות לעומת ההבטחות, אבל לא פחות הוא ישפוט אותנו גם על הדרך שהגענו להישגים האלה.
מיקי רוזנטל: דהיינו, איך התנהגנו.
מיקי רוזנטל: אם נשריש את הנורמות האלה כולם יצאו נשכרים.
צחי הנגבי: ארבל מתקנת אותי שהתקנת כללי אתיקה למעשה לא נעשית על דרך של הבאתם בפני המליאה ל-14 ימים כמו תיקון תקנון אלא ועדת הכנסת היא זו שהיא בעלת הסמכות להתקין כללי אתיקה, ולכן נצטרך למצוא דרך אחרת לשתף את כלל חברי הכנסת במידה ו- - -.
צחי הנגבי: למעשה, המשמעות היא שרק הוועדה הזו יושבת על המדוכה.
צחי הנגבי: הייתי רוצה לפתוח את הדיון הזה להתייחסויות כלליות של חברים ולאחר מכן לעבור לגוף הנושאים שבפנינו.
צחי הנגבי: היועץ המשפטי, בבקשה.
איל ינון: אני אומר רק שאני מברך את היושב-ראש ואת חבר הכנסת רוזנטל על כך שגאלו מהגניזה את כללי האתיקה החדשים המוצעים.
איל ינון: אני לא חושב שנכון ליצור את הרושם כאילו אין כיום כללי אתיקה בכנסת.
איל ינון: יש היום קוד אתי לחברי הכנסת, יש ועדת אתיקה פעילה בכנסת, ועדה שגם מתכנסת מדי שבוע ומקבלת החלטות.
איל ינון: אבל נכון שכללי האתיקה לא עברו איזשהו ריענון והתאמה לעת החדשה בשנים האחרונות ויש צורך לתת את הדעת למספר נושאים שאנחנו גם נשתדל להביא פה לשולחן מניסיוננו כיועצים משפטיים של ועדת האתיקה.
איל ינון: לכן, ההליך הזה הוא חשוב ומבורך ואני מקווה שהפעם הוא גם יגיע לסיומו.
צחי הנגבי: חבר הכנסת יריב לוין.